ᱱᱮᱯᱟᱞ
Republic of Nepal (English)
सङ्घीय लोकतान्त्रिक गणतन्त्र नेपाल (ᱱᱮᱯᱟᱞᱤ)
ᱱᱮᱯᱟᱞ ᱫᱤᱥᱚᱢ ᱫᱚ ᱦᱮᱢᱟᱞ ᱵᱩᱨᱩ ᱟᱲᱮ ᱨᱮ ᱫᱟᱹᱠᱷᱤᱱ ᱮᱥᱤᱭᱟ ᱨᱮᱱᱟᱜ ᱫᱤᱥᱟᱹᱢ ᱠᱟᱱᱟ ᱾ ᱱᱮᱯᱟᱞ ᱨᱮᱱᱟᱜ ᱩᱛᱟᱹᱨ ᱨᱮ ᱫᱚ ᱪᱤᱱ ᱫᱤᱥᱟᱹᱢ ᱢᱮᱱᱟᱜᱼᱟ ᱾ ᱟᱨ ᱠᱚᱬᱮ, ᱯᱩᱨᱩᱵᱽ ᱟᱨ ᱯᱟᱪᱷᱤᱢ ᱥᱮᱡ ᱨᱮ ᱫᱚ ᱵᱷᱟᱨᱚᱛ ᱫᱤᱥᱟᱹᱢ ᱨᱮᱱᱟᱜ ᱥᱤᱢᱟᱹᱱᱟ ᱢᱮᱱᱟᱜᱼᱟ ᱾ ᱨᱮᱱᱟᱜ ᱨᱟᱡᱽ ᱯᱟᱹᱨᱥᱤ ᱫᱚ ᱱᱮᱯᱟᱞᱤ ᱠᱟᱱᱟ ᱟᱨ ᱱᱮᱯᱟᱞ ᱨᱤᱱ ᱦᱚᱲ ᱫᱚ ᱱᱮᱯᱟᱞᱤ ᱦᱚᱸ ᱠᱚ ᱢᱮᱛᱟ ᱠᱚᱣᱟ ᱾ ᱱᱚᱸᱰᱮ ᱫᱚ ᱛᱚᱨᱟᱭ ᱨᱮᱱᱟᱜ ᱨᱩᱴᱷᱤ ᱥᱤᱛᱩᱝ ᱟᱨ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱨᱮᱭᱟᱲ ᱦᱚᱸ ᱵᱮᱥ ᱟᱹᱭᱠᱟᱹᱣ ᱧᱟᱢᱚᱜᱼᱟ ᱾ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱴᱩᱭ ᱮᱵᱷᱚᱨᱮᱥᱴ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱱᱮᱯᱟᱞ ᱟᱨ ᱪᱤᱱ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱱᱮᱯᱟᱞ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱠᱟᱴᱷᱩᱢᱟᱱᱰᱩ ᱠᱟᱱᱟ, ᱱᱚᱶᱟ ᱫᱚ ᱚᱸᱰᱮ ᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱱᱮᱯᱟᱞ ᱨᱮᱱ ᱰᱷᱤᱨ ᱵᱷᱟᱜᱽ ᱦᱚᱲ ᱜᱤ ᱦᱤᱱᱫᱩ ᱫᱷᱚᱨᱢᱚ ᱨᱮᱱ ᱠᱟᱱᱟ ᱠᱩ ᱾
ᱱᱟᱜᱟᱢᱥᱟᱯᱲᱟᱣ
ᱦᱤᱢᱟᱞᱚᱭ ᱴᱷᱟᱶ ᱨᱮ ᱫᱚ ᱑᱐᱐᱐ ᱥᱮᱨᱢᱟ ᱢᱟᱬᱟᱝ ᱛᱮ ᱢᱟᱹᱱᱢᱤ ᱠᱚ ᱦᱮᱡ ᱟᱠᱟᱱᱟ ᱨᱮᱭᱟᱜ ᱯᱚᱨᱢᱟᱱ ᱧᱟᱢᱤᱜᱼᱟ ᱾ ᱦᱩᱭ ᱫᱟᱲᱮᱭᱟᱜᱼᱟ ᱛᱤᱵᱽᱵᱚᱛ ᱵᱚᱨᱢᱟᱭ ᱨᱤᱱ ᱦᱚᱲ ᱒᱔᱐᱐ ᱥᱮᱨᱢᱟ ᱢᱟᱬᱟᱝ ᱠᱚ ᱦᱮᱡ ᱞᱮᱱᱟ ᱾ ᱒᱔᱐᱐ ᱥᱮᱨᱢᱟ ᱢᱟᱬᱟᱝ ᱫᱷᱟᱨᱟ ᱦᱚᱸᱫᱽ-ᱟᱨᱭᱟᱱ ᱡᱟᱹᱛ ᱠᱚ ᱱᱮᱸᱰᱮ ᱵᱚᱞᱚ ᱞᱮᱱ ᱨᱮᱭᱟᱜ ᱦᱚᱸ ᱠᱟᱛᱷᱟ ᱟᱸᱡᱚᱢ ᱵᱟᱲᱟᱜᱼᱟ ᱾ ᱒᱐᱐᱐ ᱥᱮᱨᱢᱟ ᱯᱟᱹᱪᱷᱞᱟᱹ ᱥᱮᱫ ᱨᱮ ᱦᱩᱰᱤᱧ ᱦᱩᱰᱤᱧ ᱯᱮᱱᱚᱛ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾
ᱨᱟᱡᱽ ᱟᱹᱨᱤᱥᱟᱯᱲᱟᱣ
ᱱᱟᱦᱟᱜ ᱱᱮᱯᱟᱞ ᱨᱮᱱᱟᱜ ᱨᱟᱡᱽᱱᱤᱛᱤ ᱫᱚ ᱟᱭᱢᱟ ᱫᱚᱞ ᱨᱮᱱᱟᱜ ᱯᱨᱚᱡᱟᱛᱚᱱᱛᱨᱚ ᱠᱟᱱᱟ᱾ ᱯᱨᱟᱭᱤᱢ ᱢᱤᱱᱤᱥᱴᱟᱨ ᱜᱤ ᱫᱤᱥᱟᱹᱢ ᱨᱮᱱ ᱢᱩᱠᱷᱤᱭᱟᱹ ᱫᱚ᱾ ᱥᱚᱨᱠᱟᱨᱟᱜ ᱛᱤ ᱨᱮ ᱜᱤ ᱫᱤᱥᱟᱹᱢ ᱪᱟᱞᱟᱣ ᱨᱮᱱᱟᱜ ᱵᱷᱟᱨ ᱫᱚ ᱢᱮᱱᱟᱜᱼᱟ᱾ ᱟᱭᱤᱱ ᱥᱚᱵᱷᱟᱨᱮ ᱟᱭᱤᱱ ᱛᱮᱭᱟᱨ ᱨᱮᱱᱟᱜ ᱵᱷᱟᱨ᱾
᱒᱐᱐᱘ ᱥᱮᱨᱢᱟ ᱫᱷᱟᱹᱵᱤᱡ ᱱᱮᱯᱟᱞ ᱫᱚ ᱥᱟᱝᱵᱤᱫᱷᱟᱱᱤᱠ ᱨᱟᱡᱛᱚᱱᱛᱨᱚ ᱛᱮ ᱪᱟᱞᱟᱜ ᱠᱟᱱ ᱛᱟᱦᱮᱱᱟ᱾ ᱚᱱ ᱥᱮᱨᱢᱟ ᱨᱮᱱᱟᱜ ᱒᱘ ᱢᱟᱹᱦᱤᱛ ᱦᱤᱞᱟᱹᱜ ᱟᱭᱤᱱ ᱥᱚᱵᱷᱟ ᱨᱮ ᱥᱚᱝᱵᱤᱫᱷᱟᱱ ᱨᱮᱱᱟᱜ ᱥᱚᱞᱦᱟ ᱦᱚᱦᱚ ᱠᱟᱛᱮᱜ ᱱᱮᱯᱟᱞ ᱨᱮ ᱯᱨᱚᱡᱟᱛᱚᱱᱛᱨᱚ ᱮᱦᱚᱵ ᱮᱱᱟ᱾
ᱨᱟᱡᱽ ᱟᱹᱨᱤ ᱫᱚᱞ ᱠᱩᱥᱟᱯᱲᱟᱣ
- ᱱᱮᱯᱟᱞᱤ ᱠᱚᱝᱜᱨᱮᱥ
- ᱱᱮᱯᱟᱞᱤ ᱠᱚᱢᱤᱣᱱᱤᱥᱴ ᱯᱟᱨᱴᱤ (ᱮᱠᱞᱟ ᱢᱟᱨᱠᱥᱵᱟᱫᱤ-ᱞᱮᱱᱤᱱᱵᱟᱫᱤ)
- ᱱᱮᱯᱟᱞᱤ ᱠᱚᱢᱤᱣᱱᱤᱥᱴ ᱯᱟᱨᱴᱤ (ᱥᱮᱞᱮᱫ ᱢᱟᱨᱠᱥᱵᱟᱫᱤ)
- ᱱᱮᱯᱟᱞᱤ ᱠᱚᱢᱩᱱᱤᱥᱴ ᱯᱟᱨᱴᱤ (ᱢᱟᱣᱵᱟᱫᱤ)
- ᱢᱚᱫᱷᱮᱥᱤ ᱡᱚᱱᱟᱫᱷᱤᱠᱟᱨ ᱯᱷᱚᱨᱟᱢ
- ᱛᱚᱨᱟᱭ ᱢᱚᱫᱷᱮᱥ ᱞᱳᱠᱛᱟᱱᱛᱨᱤᱠ ᱯᱟᱨᱴᱤ
- ᱱᱮᱯᱟᱞ ᱢᱚᱡᱩᱨ ᱠᱨᱤᱥᱚᱠ ᱯᱟᱨᱴᱤ
ᱚᱛᱱᱚᱥᱟᱯᱲᱟᱣ
ᱱᱮᱯᱟᱞ ᱫᱤᱥᱚᱢ ᱨᱮᱱᱟᱜ ᱨᱩᱯ ᱫᱚ ᱛᱮᱨᱪᱷᱟ ᱥᱚᱢᱟᱫᱷᱟᱨ ᱯᱩᱱᱠᱚᱬ ᱫᱷᱟᱨᱟ ᱾ ᱱᱮᱯᱟᱞ ᱨᱮᱱᱟᱜ ᱚ ᱡᱤᱞᱤᱧ ᱥᱩᱨᱥᱩᱯᱩᱨ ᱘᱐᱐ ᱠᱤᱞᱚᱢᱤᱴᱚᱨ ᱟᱨ ᱚᱥᱟᱨ ᱫᱚ ᱒᱐᱐ ᱠᱤᱞᱚᱢᱤᱴᱚᱨ ᱜᱮᱱ ᱦᱩᱭᱩᱜᱼᱟ ᱾ ᱱᱮᱯᱟᱞ ᱨᱮᱱᱟᱜ ᱚᱛ ᱥᱚᱝ ᱫᱚ ᱡᱚᱛᱚ ᱨᱮ ᱑᱔᱗᱑᱘᱑ ᱵᱟᱜᱩᱱ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱥᱟᱶᱛᱟ ᱟᱹᱨᱤᱥᱟᱯᱲᱟᱣ
ᱱᱮᱯᱟᱞ ᱫᱤᱥᱚᱢ ᱨᱮᱱᱟᱜ ᱥᱟᱶᱛᱟ ᱟᱹᱨᱤ ᱠᱚ ᱫᱚ ᱛᱤᱵᱽᱵᱚᱛ ᱟᱨ ᱥᱤᱧᱚᱛ ᱫᱤᱥᱚᱢ ᱥᱟᱞᱟᱜ ᱢᱮᱥᱟ ᱢᱤᱥᱤ ᱜᱮᱭᱟ ᱾ ᱱᱚᱸᱰᱮ ᱱᱟᱜ ᱦᱚᱨᱚᱜ ᱵᱟᱸᱫᱮ, ᱡᱚᱢ ᱧᱩᱛᱩ ᱡᱚᱛᱚᱣᱟᱜ ᱢᱤᱫ ᱫᱷᱟᱨᱟ ᱜᱮᱭᱟ ᱾ ᱱᱮᱯᱟᱞ ᱫᱤᱥᱚᱢ ᱨᱮᱱᱟᱫ ᱥᱟᱫᱷᱟᱨᱚᱱ ᱡᱚᱢ ᱧᱩ ᱠᱚᱫᱚ ᱪᱷᱚᱞᱟ ᱫᱟᱹᱞ, ᱫᱟᱠᱟ, ᱩᱛᱩ, ᱟᱪᱟᱨ ᱮᱢᱟᱞ ᱠᱚ ᱾ ᱱᱚᱝᱠᱟᱱ ᱡᱚᱢ ᱜᱮ ᱥᱤᱧ ᱦᱚᱸ ᱧᱤᱫᱟᱹ ᱦᱚᱸ ᱠᱚ ᱡᱚᱢᱟ ᱾ ᱡᱤᱞ, ᱦᱟᱹᱠᱩ ᱟᱨ ᱵᱤᱞᱤ ᱠᱚᱦᱚᱸ ᱠᱚ ᱡᱚᱢ ᱜᱮᱭᱟ ᱾
ᱥᱮᱪᱮᱫᱥᱟᱯᱲᱟᱣ
ᱱᱮᱯᱟᱞ ᱫᱤᱥᱚᱢ ᱨᱮ ᱫᱚ ᱱᱮᱡᱩᱜᱽ ᱥᱮᱪᱮᱫ ᱨᱟᱬᱟ ᱯᱚᱨᱫᱷᱟᱱ ᱢᱚᱱᱛᱨᱤ ᱡᱚᱝᱵᱟᱦᱟᱫᱩᱨ ᱨᱟᱬᱟ ᱦᱟᱜ ᱵᱤᱫᱮᱥ ᱦᱤᱨᱤ ᱑᱘᱕᱔ ᱥᱟᱞᱮ ᱨᱮ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱢᱟᱬᱟᱝ ᱨᱮ ᱫᱚ ᱛᱤᱢᱤᱱ ᱫᱷᱚᱨᱢᱚ ᱥᱮᱪᱮᱫ ᱜᱮ ᱠᱚ ᱮᱢᱟ ᱠᱚ ᱠᱟᱱ ᱛᱟᱦᱮᱸᱫ ᱾ ᱑᱘᱕᱔ ᱥᱟᱞᱮ ᱨᱮ ᱥᱮᱪᱮᱫ ᱮᱦᱚᱵ ᱞᱮᱱ ᱨᱮᱦᱚᱸ ᱱᱮᱦᱚᱲ ᱠᱚ ᱞᱟᱹᱜᱤᱫ ᱫᱚ ᱥᱮᱪᱮᱫ ᱥᱩᱵᱤᱫᱷᱟ ᱟᱹᱰᱤ ᱵᱟᱝ ᱛᱟᱦᱮᱸ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤᱥᱟᱯᱲᱟᱣ
ᱱᱮᱯᱟᱞ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱫᱚ ᱯᱚᱨᱡᱚᱴᱚᱱ ᱪᱮᱛᱟᱱ ᱨᱮᱜᱤ ᱛᱤᱝᱜᱩ ᱟᱠᱟᱱᱟ᱾ ᱡᱟᱣ ᱥᱮᱨᱢᱟ ᱜᱤ ᱫᱷᱟᱹᱨᱛᱤ ᱨᱮᱱᱟᱜ ᱟᱭᱢᱟ ᱫᱤᱥᱟᱹᱢ ᱠᱷᱚᱱ ᱢᱟᱱᱣᱟ ᱠᱩ ᱱᱮᱯᱟᱞ ᱫᱟᱲᱟᱱ ᱠᱩ ᱦᱮᱡ ᱵᱟᱲᱟᱜᱼᱟ᱾
ᱧᱮᱞ ᱞᱮᱠᱟᱱ ᱡᱟᱜᱟᱠᱩᱥᱟᱯᱲᱟᱣ
ᱯᱷᱮᱰᱟᱛᱥᱟᱯᱲᱟᱣ
ᱵᱟᱨᱦᱮ ᱡᱚᱱᱚᱲᱥᱟᱯᱲᱟᱣ
- http://www.nepal.gov.np of the Government of Nepal
- Official Site of Nepal Tourism Board
- General information
- Nepal from the BBC News
- Nepal from UCB Libraries GovPubs
- Nepal Encyclopædia Britannica entry
- Key Development Forecasts for Nepal from International Futures
sat_Olck eng_Latn mai_Deva sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck zho_Hans eng_Latn eng_Latn eng_Latn eng_Latn ayr_Latn eng_Latn